Форумче за българите на Майорка :: Преглед на тема - До всички съфорумци.Внимание КРАДЦИ!!!!!\nДо всички съфорумци.Внимание КРАДЦИ!!!!!\nПуснато на: Сря Яну 14, 2009 10:48 pm Заглавие: До всички съфорумци.Внимание КРАДЦИ!!!!!\nЗдравейте.Ще ви разкажа какво ми се случи.Преди около месец ми се обади една жена която търсеше стая под наем уж за един познат.И така казах им да заповядат и да видят стаята.Така видяха стаята,хареса им ,и момчето се нанесе на следващия ден.В последсвие се оказа ,че тази негова позната на име ДОРА е негова интимна приятелка.Така Дорчето каза отначало ,че ще остане да преспи с това момче на име Иван,първите два дена,но не беше така.Тя спеше в моя дом всеки ден,и не само това ,но и се чувстваше като у тях си.Абе като хазяйка.Аз естествено направих забележка за това,и оттам насетне нещата се промениха.Дора спря да ни говори и т.н.Иван влезна да живее в средата на декември при мен,като си плати до края на декември.Дойде време да се плаща за януари,а той ми казва че няма пари ,и ако мога да го изчакам малко.Аз казах "добре",защото съм човек.И така до вчера сутринта ,в която ИВАН И ДОРА отново преспиват в моя дом,изчакват сутринта да излезем на работа с моята приятелка,събират багажат му набързо и си тръгват. А аз оставам с неплатен наем.Иван дължи пари на приятелката ми около 35 евро,както и ток и гас не е плащал ,а на всичко отгоре открадва от апартамента един телефон,сешоар за коса и още неща.НА ВСИЧКО ОТГОРЕ ДАЖЕ НЕ ОСТАВЯ И КЛюЧОВЕТЕ ОТ АПАРТАМЕНТА(какво нахалство само).Днес разбрах,че това било редовна практика за тези двамцата.Вземат стаямпод наем.Плащат за половин месец.Живеят още толкова и бягат без да платят.МРЪСНИ КРАДЦИ!!!!!!!!!!!!!!!Хора пазете се от тези лица!!!!!!!!!!Това беше. Това са те.Внимавайте с тях!!!!\n*** Мнението е променяно от moderator 1 път ***\nПуснато на: Чет Яну 15, 2009 11:38 am Заглавие:\nПозволих си да модерирам мнението Ви и да оставя снимките само като линкове - за да ги виждат само потребителите, които изрично имат такова желание.\nПуснато на: Чет Яну 15, 2009 4:55 pm Заглавие:\nАбе хора засрамете се и вие господин модератор ако тук не се напише такова нещо то каде по крачмите ли Каже те ми моля този форум за какво е да се пише кои какво продава или кой си тарси работа или как се правят пари по интернет.Това е глупаво човека просто предупреждава на всеки може да се случи.Ама това сме ние българите не ни интересуват такива неща чак като ни се случат тогава се сещаме нали.Проблема на всички ни е че не си помагаме не се подкрепяме,всеки гледа себеси.Молч посочете ми 1 народ да е такав като нашия по сме долу и от руманците\nПуснато на: Чет Яну 15, 2009 8:46 pm Заглавие:\nmale4ka, модератора с нищо не е попречил да се публикува информацията за проблема. Само е променил начина, по който са показни снимките. Всеки, който иска да ги види, може да цъкне на линка и да му се отворят. Смисъла на форума е както пише горе в заглавието "За да си помагаме, като споделяме мнения и информация" така, че обвиненията, че българите не си помагаме едва ли могат да бъдат изказани точно към модератора.\nНо съгласи се, че утре някой "доброжелател" може да публикува твоя снимка и да каже, че си откраднала нещо - а ти "после върви доказвай, че нямаш сестра", както се казва в една известна наша поговорка. Ситуацията е деликатна, съгласна съм, че такива безчинства не трябва да остават ненаказани, но за съжеление, информацията във форума няма да ги спре да продължат. Съчувствам на авторката и й пожелавам по- бързо да се оттърси от тази история и да се радва, че се е разминала само с това, защото докато четях разказа й си мислех, че са й изнесли цялата покъщнина...\nПуснато на: Пон Яну 26, 2009 9:53 am Заглавие:\nЗдравейте! Първо към male4ka......Това дали си помагаме или не си помагаме си е и вярно и невярно. Тук най- вече да се пазиш от българи. Ако се замислиш, то всеки от нас на острова е помагал на някого с нещо. Но пък замисли се и над това от кого са идвали най- големите ни проблеми- пак от нашенци. За румънците как са не знам, защото май ги няма много на острова.\nА по повод самата тема..........Много хора могат да разкажат подобни истории. Мен поне 3- ма човека на тоя остров са ме завлякли и с пари и са ме излагали след като съм им помогнала за работа, а те са си вяли байрака и после съм сърбала попара. Само, че не мисля че това е начина да представим постъпката. Първо- ние тук не познаваме нито авторката на поста нито тия крадци. ( Е предполагам, че има и хора които ги познават). Не знаем какво в действителност е станало- дали всичко е така както е написано. Според мен е хубаво да бъдем предупреждавани за такива персони, но ако аз бях пуснала темата, щях да опиша с подробности постъпката, действията на извършителите и то така, че без да посочвам имена или снимки, на читателите да им стане ясно, че ако някой дойде и прави това и онова ( както го е описала авторката) то трябва да го разкара от главата си. Иначе извинявам се ама малко реваншистки ми звучи темата. Моля авторката да не се обижда. Напълно я разбирам. Чудя се до кога ще сме такива. До кога ще крадем, до кога ще "подхлъзваме" сънародници. Я да го бяха направили на някой майоркин или да не говорим на някой от чужденците тук. Ама сред нас знаем, че номера минава. Нали сме си нашенци. Няма да се обадим в полицията, няма да създаваме проблеми. И може би затова е пусната темата- просто друго не знаем какво да направим в подобна ситуация. Уффффффффффф, не знам........\nПуснато на: Пон Апр 19, 2010 7:15 pm Заглавие: Искам да предпазя другите\nИ аз си имах едни квартиранти В началото си плащаха редовно докато жената започна да се увърта всеки ден около мен и да ме занимава с нейните нещастия Изнуди ме в края на краищата да и дам и заем и не ми плати и за един месец Ох не ми се говори повече защото ме е яд на мене си но пазете се хора от ****** ******** ******* род на **.**.****г\n*** променено от moderator на 26/11/2018


Начало Новини Бойко Рашков е сложил Иван Гешев в съдебната система!\nОказа се, че Бойко Рашков и Иван Гешев са стари познайници!\nМинистърът на вътрешните работи, назначен от президента Румен Радев, Бойко Рашков познава главния прокурор Иван Гешев от 25 години. Това стана ясно от разкритие на прокуратурата днес.\nОказва се, че Рашков е въвел Гешев в съдебната система, назначавайки го за следовател, писа „Труд“.\nПрипомняме, че преди дни вътрешният министър изказа съмнения около образованието на главния прокурор. Той си позволи да се съмнява в легитимността на дипломата му като юрист и намекна, че може да не е изкарал задължителния стаж преди дипломирането си.\n105 292 са активните случаи на..\nОтново процентов ръст на заразените..\nМожем ли да спасим парите си от..\nКои са най-богатите родни депутати?\nУчени разкриха при кои хора с COVID-19 съществува голям..\nСЗО с важна новина за ваксините\nОбръчът около Андре Токев се затяга все повече\nНай-сетне! Краят на пандемията се задава!\nГотвят тежък удар за пенсионерите от януари\nПод 100 000 са активните случаи на Ковид в страната..\nПенсионерите изпаднаха в паника. Ето каква е причината!\nПреди Коледа се очакват първите резултати..\nИван Гешев с важна среща с колеги от..\nБойко Рашков: Винаги е имало купуване..\nРумен Радев захапа Борисов: Скри се..\nОтново над 2000 случаи на Ковид за денонощие!\nТе са най-безнадеждните оптимисти сред зодиите!\nПод 100 000 са активните случаи на Ковид..\nГотвят тежък удар за пенсионерите от..\nПринц Хари съветва да…\nОбръчът около Андре Токев се затяга..\nЕто коя е Елена - любимата на Христо Кацаров\nЦЯЛАТА ИСТИНА ЗА РАЗВОДА НА ДЖУДИ ХАЛВАДЖИЯН:..\nЗаграбил ли е Никола Вапцаров земя за..\nСбъдва се най-страшната прогноза за..\nКирил Петков обяви: Готов съм да бъда..\nЧерна вест застигна братя Диневи


Диагнози, дебили и Червена армия в парламента\n8 Ноември 2017 | 14:22 | 0\nГЕРБ поиска оставката на народния представител от „БСП за България” проф. Иво Христов. Причина за това стана изказване на Христов по време на среща с избиратели в Раднево, в което той защитава тезата на говорителя на руското външно министерство Мария Захарова, че Червената армия е спасила българските евреи и заявява, че скандалът, породен от думите на Захарова е манипулация, която работи безупречно, тъй като 80% от населението са дебили и не могат да се подписват. Видеото от изказването на Христов предизвика скандал и вълна от възмущение. Христов изтри видеото от срещата от профила си в социалната мрежа „Фейсбук“ и написа, че конкретното изречение е извадено от контекста тенденциозно и широко цитирано умишлено, което е пореден пример за целенасочена, злонамерена и агресивна пропаганда. По думите му “дебилен” e медицински термин, използван и като художествен похват, но очевидно е интерпретиран неправилно. „Целта на тази операция е да измести дебата от реалния към измислен проблем. А реалният проблем е оскверняването на Паметника на Съветската армия, което е в грубо противоречие с международноправни задължения, по които Република България е страна“, написа още той.\nДнес парламентарната група на ГЕРБ излезе с декларация, в която остро осъди изказването на Иво Христов и го определи като символ на безродие и презрение към българския народ. Според ГЕРБ това е срамно изказване за човек, който като народен представител по Конституция е призван да представлява целия български народ. „Ако тезата, че Червената армия е спасила българските евреи е перфиден израз на защита на чужд интерес, то да наречеш 80% от българския народ дебили е обида, която не може да бъде преглътната от нито един човек”, заяви от парламентарната трибуна народният представител от ГЕРБ Тома Биков. Той призова лидерът на БСП Корнелия Нинова да обърне внимание на изказването на Иво Христов и да заяви ясна позиция. „В подобни случаи позицията на партия, която се счита за българска, би могла да бъде само една – да се разграничи от подобни изказвания и да поиска незабавно оставката на своя народен представител или да го изключи от парламентарната си група”, заяви още Тома Биков. Той се обърна и към президента Румен Радев с призив да се разграничи категорично от думите на Иво Христов, който беше част от инициативния комитет, издигнал го за държавен глава.\nСамият Христов заяви пред журналисти, че поднася своите извинения към всички, които са били засегнати от едни или други негови непремерени изказвания. Колегата му от БСП Жельо Бойчев заяви, че след поднесеното извинение счита въпросът за приключен. Валери Жаблянов от БСП пък отбеляза, че премиерът е използвал и по-груби определения за българския народ и все още не се е извинил за тях.\nПроф. Иво Христов поднесе своите извинения и считам, че въпросът е приключен. Това каза заместник-председателят на ПГ на „БСП за България“ Жельо Бойчев за Агенция „Фокус“ във връзка с изказването на Христов, че 80% от българите са дебили, заради което от ГЕРБ поискаха оставката му. „По-важното е, че трябва да сложим край на всички тези опити българската история непрекъснато да бъде пренаписвана с днешна дата. Тя е такава, каквато я има. Трябва да я помним, да си извличаме поуките. Големият разговор на политиците днес е за бъдещето на България. Не може липсата на представа какво правим и липсата на идея накъде върви България и на разговор за перспективите за бъдещето на страната непрекъснато да бъде изместван от разговор за миналото“, коментира Жельо Бойчев. Той посочи, че в нашата история има много спорни моменти, които могат да бъдат тълкувани и да се чертаят разделителни линии в българското общество. „БСП ще участва и ще предлага разговор за бъдещето на страната – перспективата, решени на всички проблеми. Това за нас е съдържателното в нашата работа и ще бъде стремеж в нашата дейност оттук нататък“, каза Жельо Бойчев\nВежди Рашидов за исканата оставка на проф. Иво Христов: Изпуснатите думи не са повод човек да бъде обесен, но упрекът е към БСП, които са активни именно в такива ситуации\n„Професорът е един умен човек, образован. Принципно ГЕРБ са прави. Не може ГЕРБ, когато има нелицеприятни за партията и правителството неща, веднага да намери формула да се очисти и да има смелостта да го направи, колкото и да боли. Това са процеси, които болят. Не може ди непрекъснато да упрекваш, а да не правиш нищо вътре в себе си”, допълни той.\nВалери Жаблянов, БСП: Далеч по-груби квалификации от тези на Иво Христов са правени по отношение на българите от премиера Борисов, за които не са поднасяни извинения\nНапомняме, че далеч по-груби квалификицаии като „лош материал“, „прости“ и подобни по отношение на българите са правени от сегашния министър-председател, за които извинения не са поднасяни до този момент. Това каза заместник-председателят на Народното събрание и депутат от БСП Валери Жаблянов в декларация от името на група в отговор на декларацията на ГЕРБ, в която те те поисаха оставката на депутата от БСП проф. Иво Христов, предаде репортер на Агенция „Фокус“. „В тежките години на Втората световна война българският народ, неговите духовни водачи застанаха в защита на българските евреи. Със съвместните усилия на различни по своите идейни и политически убеждения, но демократично мислещи обществени слоеве, беше извършено дело, несравнимо по своя мащаб и краен резултат – спасяването на българските евреи. Тази историческа истина не може да бъде подменена, пренаписана или изкривена от заинтересовани политически среди и държави. Тя намери своето подобаващо място в отношението между българския и еврейския народ и се превърна в ценност на нашето междудържавно общуване“, каза Жаблянов. Той отчете, че БСП е участвала в този исторически подвиг. „Следователно напълно несъстоятелно е, който и да е било да поставя под съмнение нашата позиция, защото тя не е просто устно изразена както позициите на редица съвременни партии“, подчерта той.\nМилен Михов, „Обединени патриоти“: Оставката на проф. Иво Христов е задължителна в създалата се ситуация след изказването му – извинението не е достатъчно\nОставката на проф. Иво Христов е задължителна в създалата се ситуация след изказването му – извинението не е достатъчно. Това каза народният представител от ПГ на „Обединени патриоти“ Милен Михов за Агенция „Фокус“ във връзка с изказването на депутата от БСП Иво Христов, че 80 % от българите са дебили, заради което от ГЕРБ поискаха оставката му. „Изказването на народния представител пред избиратели е меко казано смущаващо. Не приемам един народен представител да определи гражданите, които плащат неговата много висока заплата, като 80% дебили. Не смятам, че едно извинение след толкова тежко обвинение е достатъчно. БСП трябва да вземат сериозни мерки“, каза той.\nГЕРБ поиска оставката на народния представител от „БСП за България” Иво Христов заради думите му, че 80% от българите са дебили (ОБЗОР)\nСамият Христов заяви пред журналисти, че поднася своите извинения към всички, които са били засегнати от едни или други негови непремерени изказвания.\nПроф. Иво Христов: Поднасям своите извинения към всички, които са били засегнати от едни или други мои непремерени изказвания\nПоднасям своите извинения към всички, които са били засегнати от едни или други мои непремерени изказвания. Това каза пред журналисти проф. Иво Христов, народен представител от ПГ на „БСП за България“ във връзка със своето изказване, че 80% от българите са дебили предаде репортер на Агенция „Фокус“. „Във връзка със създалата се ситуация и тръгналите спекулации за някои мои думи и изказвания в срещи с обществеността в град Раднево, заявявам, че поднасям своите извинения към всички тези, които са били засегнати от едни или други мои непремерени изказвания“, каза той.\nГЕРБ поиска оставката на народния представител от „БСП за България” Иво Христов. За това призова от парламентарната трибуна народният представител от ПГ на ГЕРБ Тома Биков, който прочете декларация от името на парламентарната група във връзка с изявлението на народния представител Иво Христов, който заяви, че 80% от българския народ са дебили, предаде репортер на Агенция „Фокус”. „Парламентарната група на ГЕРБ осъжда остро това изказване на народния представител от БСП Иво Христов, защото то е символ на безродие и презрение към българския народ. Преди всичко това изказване е унизително за институцията на Народното събрание”, подчерта Тома Биков. По думите му това е срамно изказване за човек, който като народен представител по Конституция е призван да представлява целия български народ. „Ако тезата, че Червената армия е спасила българските евреи е перфиден израз на защита на чужд интерес, то да наречеш 80% от българския народ дебили е обида, която не може да бъде преглътната от нито един човек”, допълни Тома Биков. Той призова лидерът на БСП Корнелия Нинова да обърне внимание на това изказване и да заяви ясна позиция. „В подобни случаи позицията на партия, която се счита за българска, би могла да бъде само една – да се разграничи от подобни изказвания и да поиска незабавно оставката на своя народен представител или да го изключи от парламентарната си група”, заяви още Тома Биков от парламентарната трибуна.


Лекари специализанти на протест пред здравното министерство - От деня - БНР Новини\nЛекари специализанти на протест пред здравното министерство\nпубликувано на 10.10.19 в 09:16 | обновено на 10.10.19 в 18:16\nЛекари специализанти на протеста им пред Министерството на здравеопазването.\nИнтервю на Диана Дончева с Александра Вълчева за предаването “Преди всички“ по програма “Хоризонт“\nНад 200 млади лекари и студенти по медицина блокираха за кратко булеварда пред Министерството на здравеопазването в София. Те настояват за по-свободен избор на лечебни заведения, където да осъществяват специализацията си.\nПовод за протеста на младите лекари е публикуваната в началото на месеца променена наредба за специализациите, която ограничава правото им на избор къде да специализират.\n„Ще изгоним много хора, много млади лекари в чужбина. Ние искаме да си останем тук, в България, да има едно качествено здравеопазване, но с това ограничение и разпределение ще изпуснат много кадри в чужбина. Очакваме най-накрая да се види, че живеем в демократична държава и най-накрая министерството да спре да ни игнорира“, заявиха протестиращи.\nПод полицейска охрана те за кратко блокираха за кратко централния булевард пред министерството.\nВъпреки че веднъж вече бе редактирана наредбата за специализациите, тя е неприемлива за младите лекари, защото по думите им, не им дава право на избор къде да специализират.\nД-р Александра Вълчева, специализант по "Анестезиология" в болница "Пирогов", обобщи притесненията на младите специалисти: "Трябваше да излезе с един списък, от който ние да можем да избираме, но такъв списък няма. Няма списък на места, както няма списък и на специалности. Самата идея се измени, така че и големите болници сега ще бъдат субсидирани. Ние имаме като цяло против цялата концепция насила да бъдем задържани където и да е. Няколко са новите клаузи. Тази, която ни притеснява най-много, касае изпита ни, с който ние завършваме специализацията си. Въведен е един текст, който гласи, че ако не вемем този изпит, също ще трябва да връщаме заплатите си, което е една огромна корупционна врата".\nМладите лекари протестират с плакати: "Стига псевдодемокрация" и "Министър Ананиев, Вие кога ще си върнете заплатата?". Те очакват министърът да ги чуе и наредбата да бъде преработена за пореден път.\nПо-рано днес Вълчева сподели за БНР:\n„Ние сме силно "за" да се провежда държавна политика по задържане на младите кадри тук и всъщност протестът ни е насочен в момента основно с искания да има такава ефективна политика, защото мерките, които са предвидени за нас, са далеч от мерки, които биха ни стимулирали да останем“.\nПреди месец на среща с представители на здравното министерство и Българския лекарски съюз те са представили своите искания.\n„Поискахме да бъдат взети предвид нашите права, нашето мнение по въпросите на наредбата, която определя една не малка част от живота ни като цяло, не само професионалния и личния - това са около 7-8 години от нашия живот. Поискахме така да бъдат съставени политиките, така да бъдат направени, че ние да сме стимулирани да останем, а всъщност този акт предвижда нашето насилствено задържане тук, което като ефект ще даде едни огромен отлив на млади кадри от системата“, обясни д-р Вълчева в предаването „Преди всички“ на програма „Хоризонт“.\nКакво ги задължава наредбата\n„Три години след специализацията да се работи в одобрено от Министерство на Здравеопазването лечебно заведение, което беше предвидено да е болница с дефицит на кадри. Това беше идеята на Министерство на здравеопазването, кадровата политика към малките населени места, която в последствие претърпя промени. Наредбата в сегашния ѝ вид е по-скоро насочена лобистки към големите болници, защото поправката в последния текст просто предвижда и кадрите да остават в базата за специализация“, смята лекарката:\n„Трябваше да излезе едни списък, от който ние да можем да излизаме, но такъв списък няма, няма списък на места, както няма списък и на специалности. Както казах самата идея се измени, така че и големите болници сега ще бъдат субсидирани, а ние имаме като цяло против цялата концепция насила да бъдем задържани, където и да е“, допълни д-р Вълчева.\nПозиция на здравното министерство\n„Здравното министерство има сходни позиции по редица от поставените от студентите-медици и специализанти въпроси“, се казва в съобщение до медиите от пресцентъра на здравното ведомство. Проектът за наредба за специализациите е публикуван на сайта на министерството за обществено обсъждане, срокът на което ще бъде удължен. Всички заинтересовани страни могат да изпращат своите предложения и становища, които ще бъдат разгледани в Министерството на здравеопазването. Министър Ананиев и студентите-медици и специализанти са се договорили да проведат следваща среща в началото на ноември. Дотогава те ще внесат и следващи свои предложения.\nИнтервюто на Диана Дончева с Александра Вълчева можете да чуете то звуковия файл.\nПрограма Хоризонт От деня Преди всички България лекари-специализанти новини протест


Новият модел за 100 процента ВЕИ (WWS) е налице\nКолектив от учени под ръководството на професорът от Станфорд Марк Джейкъбсън публикува в списание One Earth нова разработка: „Влияние на енергийните планове на Новата зелена сделка върху стабилността на енергосистемите, разходите, работните места, състоянието на здравето и климата в 143 страни“.\nНовата статия е продължение на изследването, което се провежда от група учени повече от десет години. Предишната работа на Джейкъбсън и екипът от негови колеги стана публично известна през 2017 година (“100 % чиста и възобновяема енергия на основата на вятъра, водата и слънцето във всички сектори. Пътни карти за 139 страни в света“). В значителна степен именно на основата на предишната работа са формулирани основните положение на американското „Ново зелено споразумение“.\nВ новото изследване са използвани обновени изходни данни, отчитащи напредъка при развитието на ВЕИ в света, а кръгът на проучванията е разширен с четири страни.\nПътни карти са разработени за 143 страни в света с цел привеждане на традиционните практики на използването на енергията за всички нужди (електричество, транспорт, отопление/охлаждане, промишленост, селско/горско стопанство/риболов ) към технологиите на ВЕИ, а именно вятър, вода и слънце (wind-water-solar или WWS) с прилагане на системи за съхранение на енергия. Страните са групирани в 24 региона за моделиране на съответствието на търсенето на енергия и предложения за енергия (100% ВЕИ), предвид съхранението на електроенергия, отопление, охлаждане и водород във всеки един момент (на 30-секундни интервали) в разстояние на три години. Стабилни решения (без загуба на товар) са намерени за всички 24 региона, отбелязват авторите.\nПолучени са нови показатели за измерване на частните и обществени разходи на WWS в сравнение с традиционната организация на енергетиката (business as usual или BAU). Въпреки че средните глобални частни разходи за WWS за енергия (електроенергия, топлинна, охлаждане и водородна енергия) включват съхранение и пренос, на единица енергия са само с 10 % по-ниски отколкото при BAU, WWS има с 61 % по-ниски общи частни разходи и с 91 % по-ниски общи социални разходи (като се вземат предвид последиците за здравето и климата).\nАко в системата BAU годишните обществени разходи през 2050 г. ще съставляват 76,1 трлн. долара, то за системата WWS ще са необходими общо 6,8 трлн. долара годишно (в щатски долара според нивото от 2013 г.). Сумарните годишни частни разходи (разходи за енергия) ще спаднат от 17,7 до 6,8 трилиона долара годишно. Капиталовите разходи за инсталиране на системи WWS в 143 страни съставляват приблизително 73 трилиона долара. В частност за реализация на американския Green New Deal ще са необходими 7,8 трилиона долара капиталови инвестиции, но това ще доведе до намаляване на частните и социални разходи с 64 % и с 89 % съответно в сравнение със сценария BAU. В същото време този преход ще създаде с 3,1 милиона повече дългосрочни работни места с пълна заетост в САЩ. Глобално преходът към WWS ще създаде 28,6 милиона допълнителни работни места.\nМоделът на авторите показва, че WWS енергийната система може съществено да намали общото потребление на енергия – с 57,1 % през 2050 година. Ова се обяснява с по-високата ефективност на транспортните средства с електрически двигатели и водородните горивни елементи в сравнение с машините, работещи на изкопаеми горива; електрифициране на промишлеността в сравнение с индустриите, работещи на изкопаеми горива; електрически термопомпи в сравнение с традиционните системи за отопление и охлаждане, а също така и отстраняването на потреблението на енергията, необходима за добив, транспортиране и преработка на изкопаеми горива.\nКакто се коментира днешната система за производство и потребление на енергия е изключително неефективна и разточителна. Става въпрос не за това, че се потребява много енергия, а за това, че голяма част от първичната енергия, постъпваща в икономиката често и просто се губи в процеса на преработка, доставка и работа на двигателите. Авторите дават и пример за настоящия график на енергопотреблението в САЩ, като според него загубите на енергия са от порядъка на 68 %.\nПромяната на топлинно технологичната структура на енергийния сектор води и до значителен ръст на ефективността на енергийните разходи.\nНовият модел на Джейкъбсън, независимо от пълната електрификация на всичко предполага достатъчно умерено разширяване на производствените мощности. През 2050 г. установените мощности на световната енергосистема според сценария WWS трябва да достигнат 40544 ГВт, което е доста по-малко в сравнение с други изследвания.\nЕдин от митовете за ВЕИ е заблудата, че за разполагането им се изисква твърде много площ. Авторите на изследването са установили, че по сценария WWS за разполагане на обектите ще са необходими общо 0,17 % от повърхността на сушата и още 0,48 % , ако се има предвид разстоянието между наземните вятърни турбини – 0,65 %.\nАвторите умишлено се фокусират само върху енергията от вятъра, слънцето и водата и изключват ядрената енергетика, „чистите въглища“ и биогоривата. Ядрената енергетика не се разглежда, тъй като се отличава с твърде дълги цикли на планиране/строителство, високи разходи и редица общо признати рискове. „Чистите въглища“ и биогоривата не са включени, тъй като предизвикват силно замърсяване на въздуха.\nЕдин от проблемите, често обсъждани във връзка с вятърната и слънчевата енергетика е зависимостта от времето и сезонните колебания при производството, а като следствие и трудностите, свързани със съгласуването на доставката на енергия и потребностите на енергосистемата. Моделът на авторите показва, че е възможно съгласуване. Според Джейкъбсън и неговият екип, електрификацията на всички сектори формира по-гъвкаво търсене на енергия, тоест дава възможност в голяма степен да се постигне адаптиране на потреблението към производството. Например електромобилите, или уредите да бъдат съобразени с по-удобното за енергосистемата време от денонощието.\nСпоред авторите, предлаганите пътни карти в изследването не са единствените възможни пътища. В работата си екипът на Джейкъбсън се позовава на изследвания, извършени и от още 11 групи специалисти, привърженици също на модела 100 % ВЕИ.\nИзследването е изключително любопитно предвид заявените намерения на председателя на ЕК за европейската зелена сделка.\nПрочетете повече на: https://www.cell.com/one-earth/fulltext/S2590-3322(19)30225-8\n(business as usual или BAU)\n(wind-water-solar или WWS)


ПАРДЮ СРЕЩУ БАРЕКОВ: ДВА СВЯТА, ЕДИНИЯТ Е ЖАЛЪК - Модерна Враца\n/ПАРДЮ СРЕЩУ БАРЕКОВ: ДВА СВЯТА, ЕДИНИЯТ Е ЖАЛЪК\nПАРДЮ СРЕЩУ БАРЕКОВ: ДВА СВЯТА, ЕДИНИЯТ Е ЖАЛЪК\nИВО ИНДЖЕВ | 2011-11-12 12:17:46\nТова, което се опита да се представи като партия алтернатива, в ролята на БСП и някакво дясно, е изцяло неуспешно и доста удобно за управляващите. Защото БСП не успя да подмени компрометираните си фигури, това не направиха и представителите на дясното. Левицата и десните са толкова белязани от корупцията и непочтеността в политиката, че противопоставянето на изборите вече няма да е ляво срещу дясно, а на Борисов срещу корумпираните.\nТой е във властта вече 10 години, от които шест на отговорни изпълнителни постове – като кмет на София и премиер на страната. За цялото това време той не успя да се сдобие с имиджа на корумпиран политик и показа, че е едно ново явление в българската политика. В кметското кресло той пое щафетата от Стефан Софиянски – емблема на корупцията в българската политика. Борисов успя да излезе чист оттам, нещо като антипод на Софиянски.


Girl’s Day’s first ever win on music show and members reactions » Korean Lovers BG\nGirl’s Day’s first ever win on music show and members reactions\nМомичетата от Girl’s Day най-накрая спечелиха първото място в музикално предаване!\nНа 7-ми юли по време на предаването на SBS ‘Inkigayo‘, което беше отменено поради трагичните събития около Asiana Airlines, момичетата от Girl’s Day са спечелели първата си награда! Girl’s Day са се конкурирали с SISTAR – “Give It To Me” и Lee Seung Chul с “My Love“.\nКомпанията им DreamT Entertainment коментираха по въпроса “Бяхме информирани за победата на 7-ми, но тогава момичетата все още скърбяха за трагичната случка. От екипа на ‘Inkigayo’ разкриха резултата на 8ми в сайта си, затова и ние чак сега обяваме победата им.”\nСлед обявяването на победата в туитър Соджин сподели: “1-во място…ㅠㅠ* Чуствахме че сънуваме само от фактта, че сме сред номинираните..ㅜ* Наистина?! Това истина ли е?! Наистина? Това истина ли е????? ㅠㅠ* Минаха 3 години от дебюта ни…Най-накрая..!! Това е толкова специално за нас, а ние чакахме толкова дълго за този момент. Аз съм много благодарна… Нямате си и представа колко♥ Това е само заради всички, които ни обичат, персонала, който помагаше до сега на Gir’s Day, всички от фирмата ни, Yama & Hot Chicks, Yuki, F Choi!!* Обичам ви DAI5Y!!!♥ Обичам ви и ви благодаря Yura, Minah, Hyeri!!♥ Киа~~~~~~~!! Тате, мамо спечелих първо място~~~!!!! kekeke♥♥♥”\nОт своя страна пък Мина даде целувка на феновете си.\nКато сподели “Обичам ви mwah mwah,” в туитър, като на снимката е без грим, въпреки което изглежда много чаровна.\nТагове: Girl's Day, music shows\nИзвестни личности\tEunhyuk speaks about Zhoumi and Henry during ̵…\nИзвестни личности\tJYJ’s Junsu releases teaser for “Incre…


Един ден, една прашинка :: Малко за 14 февруари\n04.02.2014 15:51 - Малко за 14 февруари\nАвтор: solitudine Категория: Лични дневници\nНа 1 февруари се чества „Трифон Зарезан” – празника на лозарите и виното. Въпреки това, повечето хора спазват старият календар, като отдават почит към светеца на 14 февруари.\nПразникът се нарича още Трихун, Трифко, Трифон пияница или Трифон чипия, поради сказанието за светеца, който отрязал носа си, когато отишъл да зарязва лозите. В този ден традицията е ритуалното зарязване на лозята.\nПразничната трапеза трябва да бъде приготвена с любов от страна на стопанката на къщата. По изгрев слънце тя става, за да замеси пита, която приготвя от 1 килограм брашно и 1 чаена лъжичка сол. Пресява брашното, за да бъде пухкава питката. После го посолява и замесва тесто, прибавяйки 2 чаени чаши хладка вода. Меси тестото дълго, докато се появят мехурчета. След това оформя питата и я изпича. Покрива я с кърпа за да не исзъхне.\nТрапезата се състои от питата, печено пилешко и най-хубавото вино, което се познава по синджира който образува в чашата.\nОбраза на св. Трифон се свързва с трансформация на старите богове Дионисий (при древните гърци) и Бакхус (при древните римляни). Дионисий е ”казал”, на гърците да пренесат лозята от Мала Азия и така виното било прехвърлено в Европа. От друга страна римляните разпространили лозарството на стария континент.\nВ последните години се появява още един празник, отдаден на обичта към любимите ни хора. Това е световният ден на влюбените – Свети Валентин. Името му идва от един от християнските мъченици на име Валентин, живял през 3 век. Двете най-известни легенди, свързани с него твърдят, че „вечерта преди смъртта му, изпратил любовно послание на дъщерята на тъмничаря си „ и „по време на забраната за женитба на римските войници, наложена от Клавдий II, Свети Валентин тайно женел влюбените двойки”. В повечето от тези легенди датата свързана с мъченичеството на Свети Валентин е 14 февруари.\nПървото записано сведение за Свети Валентин, свързано с романтичната любов е от 14 век. То е от Франция и Англия, където хората вярвали, че птиците се ухажват на 14 февруари. Това може да се прочете и в Parliament of Foules на Джефри Чосър, който казва:\n„Това се праща на Свети Валентин,\nкогато всяка птица идва и избира своя другар”.\nТрадицията да се подаряват подаръци става все по-популярна с всяка изминала година, като розите, които се подаряват наброяват повече от 3 милиона.Съвременните символи на любовта са сърца и образа на крилатия Купидон. През 19 век ръчно писаните любовни послания се заместват от масово произвежданите картички. А откакто интернет се разпространява, милиони хора започват да изпращат електронни картички по имейл.\nПо света има различни начини за отбелязване на празника, ето някои от тях:\nВ България, мъжете подаряват на съпругите си цветя,най-често рози, символ на любовта.\nВ Япония традицията е малко по-различна от тази в другите страни. Там жените приготвят домашен шоколад за любимите си, или за мъжете към които изпитват чувства, и купуват шоколад за приятелите на които държат. Вече омъжените жени купуват подаръци за съпрузите си. За сметка на това, на 14 март мъжете връщат жеста и подаряват нещо на тези, които са ги зарадвали на 14 февруари.\nСтрастните французи подаряват бижута, докато в Дания хората изпращат едни на други сушени бели цветя.\nВъв Великобритания, неомъжените момичета стават преди изгрев, застават пред прозореца и се заглеждат в преминаващите мъже. Според легендата, първият който видят ще бъде техния съпруг.\nВ Шотландия се организира фестивал на който се събират хората без партньор. На маса се поставят две шапки, за всеки пол, и вътре се пускат имената на присъстващите. Мъжете теглят листчета от шапката на жените и обратно – жените от шапката с мъжки имена. После се разделят по двойки и мъжете дават подаръци на „партньорките” си. В замяна жените закачат имената на мъжете над сърцата си или на ръкава си. После танцуват заедно. Понякога двойките стигат и до брак.\nИма някои страни обаче, които се отнасят коренно различно към празника на влюбените. В Саудитска Арабия, Свети Валентин е официално забранен, даже под заплаха за наказание с тежки глоби.\nСпоред статистика на този ден 70% от празнуващите подаряват картички, 4% излизат с половинките си, 48% подаряват нещичко, 37% приготвят празнична вечеря, 33% подаряват бонбони, 30% отиват на вечеря в заведение и едва 19% подаряват цветя.\nТагове: влюбени, свети, Валентин, Зарезан, трифон,\nФотогалерия: Свети Валентин по света\nПолъх на носталгия\nНебивалици за чорапи и шишарки :D Приятно четене\n1. Самотно ?\n2. Отново ?\n3. Липсва ми\n4. Било ли е някога ?


Да намерим каквото ни липсва — Кабала, наука и смисъл на живота\nДа намерим каквото ни липсва\nPosted on февруари 5th, 2011 at 18:44\nДокато единството не стане жизненоважна нужда, в него няма да се въплъти живот. Имаме два варианта: или ще подчертаем важността на единството в нашата среда, или всички наши други действия освен обединяване все още ще носят поправящата светлина, но това ще ни влияе негативно, показвайки ни доколко не сме свързани. Тогава по необходимост, в следствие на болка и страдания, ще се съединим.\nДа допуснем, че аз не искам да поддържам здравето си и постепенно унищожавам организма си, докато не започна да усещам, че той е зле. Това чувство ме заставя да започна да реабилитирам тяло си.\nВ групата ние не поддържаме духовно здраве; не поддържаме единство. Но учим, разпространяваме кабала и изпълняваме различни действия. Тези действия привличат поправящата светлина. Накрая тя ще ни покаже какъв е проблемът. Ако не правехме всичко това, нямаше да усещаме, че има проблем. Така че има определена полза от това: ще ни помогне да осъзнаем, че не ни достига главното.\nИскаш да намериш Твореца – мисли за „мястото”, желанието, където Той се разкрива. Няма светлина без кли (съсъд).\nОт урока по писмо на Рабаш, 24.12.2010


Полезни зеленчуци и през зимата | Знам да ям\nПетък, 15 Ноември, 2019 - 07:15\tАвтор: Добромир Стоянов\nВече ти дадохме идеи как да запазиш плодовете за зимата и как да избереш зеленчуци, ако си решил да направиш консерви. И така логично идва ред на представяне на най-популярните техники за консервиране на зеленчуци.\nНе гледай скептично. Ферментацията не се случва само при производството на алкохолни напитки. Всъщност, това е процес на разграждане на въглехидратите в среда без кислород, при което се образуват органични киселини. Това, което нас ни вълнува от кулинарна гледна точка е фактът, че ферментиралите храни съдържат естествени млечно-кисели и ферментни ензими, които подпомагат работата на храносмилателната система и укрепват имунитета и снабдяват организма с про- и пребиотици.\nИ ако това ти звучи сложно, ето няколко примера за ферментирали храни: киселото зеле, туршии, приготвени само в смес от вода и сол (, а не марината с оцет и захар), киселото мляко, хлебният квас и много други. Всъщност ферментацията е един от най-старите начини за съхраняване на храна, заедно с осоляването и опушването.\nИ тъй като сме на вълна консерви, ще ти кажем, че в смес от вода и сол, можеш да съхраниш буквално всеки зеленчук. В габровско, така съхраняват и малки неузрели дини за зимата. За точните пропорции можеш да попиташ по-възрастните си роднини или да потърсиш рецепти, но универсалното съотношение е 1 килограм сол на 35-40 литра вода. Съветът ни е да използваш качествена морска сол, а не готварска. Разбира се, за допълнителен вкус можеш да добавиш в съда и различни подправки.\nПри този подход в консервацията участват и мазнина (олио) и киселина (оцет – винен, ябълков или сливов). Това е по-скоро мариноване на зеленчуците и консервиране чрез варене, тъй като повечето консерви, приготвени по този начин трябва да се „стерилизират“. Така се приготвят известната „Царска туршия“ и кисели краставички.\nИма хора, които отричат този подход за консервиране, тъй като при стерилизацията голяма част от полезните вещества се разграждат. Но пък резултатът е много вкусен, благодарение на по-големия брой на съставките.\nСмилане и консервиране\nНяма как да минем без балканската гордост лютеницата. Сигурно колкото са хората по нашите земи, толкова са и рецептите. Задължителните съставки са домати и чушки, но можеш да добавиш и патладжани, а в някои краища слагат и тиквички или дори жълти тикви.\nИдеята тук е, че всички продукти се смилат, смесват и след това се започва дъъъъъъъъъълго бъркане и варене, което предвид количеството олио си е чисто пържене. След това продукцията се затваря в буркани и се стерилизира. Така преминава двойна термична обработка и ако бурканът е добре затворен, може да изкара с години.\nПо този начин е добре да се приготвят месести зеленчуци като домати, чушки и патладжани. Дали ще ги направиш на лютеница, кьопоолу или само печени и смлени с подправки, е въпрос на вкус и избор.\nНяма спор – това е най-бързият и мързелив подход за зеленчукосъхранение. Нарязваш или смилаш продуктите, затваряш ги в пликчета и ги слагаш в камерата. Така можеш да съхранявате дори и лютеница – просто след като я свариш/изпържиш не я слагаш в бъркани, а в кутии и замразяваш.\nЩе завършим с друга стара техника за съхранение на зеленчуци. Сигурно си виждал по картините на старите майстори овесените под стрехите на къщите чушки, лук и чесън. Сушели са се и домати, гъби и много други продукти с голямо съдържание на вода. Висенето или разстилането им на проветриво място е изкарвало излишната влага и така зеленчуците са се съхранявали за цялата зима без да губят от полезните си съставки.\nИ така, това бяха най-популярните техники за съхранение на зеленчуци. А скоро ще минем към „тежката артилерия“ – месото.\nRead more about И сега какво да сготвим с кисело зеле?\nДойде времето за активно готвене със зимната класика кисело зеле.


Струмска слава се бори да завърши полусезона на 5-o място в Югозападна "В" група - БГ Футбол - Sportal.bg\nФК Царско село 2015 - Струмска слава (Радомир)\nweb: Струмска слава (Радомир)\nСтрумска слава се бори да завърши полусезона на 5-o място в Югозападна "В" група\n22 април 2016 | 12:48 - Обновена\nOтборът на Струмска слава 1927 /Радомир/ се бори да завърши полусезона на пето място в Югозападната "В" група, сподели старши треньорът Владимир Димитров.\nПо думите му отборът е във възход, има само две загуби досега - срещу ЦСКА и Септември.\nИграем без напрежение, с настроение, доволен е Димитров. В предстоящия 29-ти кръг радомирци ще посрещнат Велбъжд 1919 /Кюстендил/ отново с очакване на победа.\nСпоред Димитров досегашните резултати показват, че за момента Струмска слава 1927 е по-стойностният отбор. В състава на радомирци обаче ще липсва Валери Кулинов заради контузия.\nИскат 30 000 лева наем на мач от ЦСКА за "Васил Левски"


Защо повечето хора стават скучни с порастването? - Spodeli.net\nЗащо повечето хора стават скучни с порастването?\nпреди: 4 месеца, 23 дни, прочетена 973 пъти\nОт много време ме мъчи един проблем(мъчи-силно казано, но човърка... ). Не знаех с кого да споделя и към кого точно да се обърна, затова реших да се допитам до хората тук. Проблемът ми е, че започнах да изпитвам разочарование към повечето си връстници(приятели, братовчеди и т. н. ), защото всички се променят и не са същите.. (само да отбележа, че съм на 20 години, тъй като забравих да спомена още в началото). Та... Не знам как точно да се изразя, защото е малко трудно за обяснение и проблемът ми не е от често срещаните, но.. общо взето-дразни ме факта, че всички стават еднакви след определена възраст.. Като малки деца всички се различават по начин на мислене, маниери, мечти, гледни точки и въобще-по възприемане на живота като цяло. И са забавни. Имат приключенски дух и любопитство към всичко. Впечатляват се и се радват на малките неща от живота(като красивата природа, мидичките по плажа и т. н и т. н... ) И като цяло са изпълнени с емоции и имат богато въображение. Когато, обаче порастнат и станат колкото мен, се променят и стават някак... задръстени. Нищо не ги вълнува освен дискотеки, алкохол, цигари, секс и бързи коли. НИИИЩО! И масово се превръщат в някакви клонинги. Всеки копира другия и вече никой не е себе си. Маниерите им са еднакви, начинът им на говорене, интересите... Всичко! Никакво разнообразие! Никакво въображение, никаква креативност и никаква оригиналност. Омръзна ми абсолютно всеки, дори и тези, с които до вчера съм играл с играчки по площадките, да се изразява по начини, от сорта на:-"Ко ста'а, брат" ;"Ко прайш, ве" и тем подобни... И честно казано, ако това е порастване, предпочитам да съм бавно-развиващ и да си остана дете на акъл.\nЕстествено, не казвам, че трябва още да си играят с играчки или кофички и лопатки на пясъка, а просто да останат себе си и да не губят качествата си. Да не губят себе си. И определено да не са им необходими наркотици, алкохол и всякакви други глупости, за да се забавляват, защото, според мен, без тях ще умрат от скука. Защото просто нямат никакви интереси. Те са душевно празни. Аз до ден днешен се интересувам от различни неща, разсъждавам върху доста философски теми, радвам се на красивата природа и на различните култури по света, занимавам се с изкуство и спорт, опитвам различни работи и все още имам жажда за приключения и не съжалявам за това, защото смятам, че животът ми така е 100 пъти по-смислен и вълнуващ от техния еднообразен.. А при тях защо е така? Къде е изчезнал приключенският им дух? Защо са такива? Не мога да разбера!\nСлава Богу, имам приятели, които все още са запазили тези неща в себе си, но ме боли, защото останалите приятели и роднини, с които съм израстнал вече не са същите. Все едно са мъртви, а от тях са останали само празни души. Все едно не са те. И вече не ми е приятно в тяхната компания, защото са ужасно скучни и се чувствам самотен и разочарован. Иска ми се да е, както преди! Жалко, че не може времето да се върне.\nПредполагам, че тук, в тези форуми, влизат да четат хора от всякаква възраст, така че ще се радвам да видя различни гледни точки по въпроса. Благодаря предварително за отделеното време! Извинете ме, ако имам някакви грешки. Малко ми е тегаво и исках на бързо да "излея" емоциите си и поне малко да ми олекне. Знам, че точно моят проблем не е особено сериозен, но въпреки всичко ще съм изключително благодарен ако вземете темата ми на сериозно и споделите вашите мнения. Благодаря отново!\n1. Това спред мен идва от страха от отхвърляне. Човекът е социално същество и иска да се впише в някаква среда и да е приет. Подсъзнателно започва да подражава дори в разрез със собствената си душевност, само и само да не би случайно да го изолират. Когато си дете, не ти пука, защото знаеш, че мама и тати винаги ще те приемат, какъвто и да си. С възрастта започваш да осъзнаваш, че мама и тати ще са до теб само до определен момент и започваш да се нагаждаш към други среди и често против себе си. Отделно искаш да експериментираш с различни разбирания от тези в семейството, да сравниш, да видиш от първо лице кое е грешно, кое ти допада. С времето хората помъдряват, някои се връщат към собствената си природа, други си остават потиснати, само и само да се харесат. Но вече от позицията на собствения опит, без да се чувстват длъжни да приемат модела на родителите си за изначално правилен.\n2. Ами ебе им се и подражават на тия, които считат за големи ебачи. Тъпо е. Ако някой каже, че го интересува Вейдър току виж някоя патка на масата не знае кой е той и му се изсмее. Е, след 5-10г ще се осъзнаят, че няма нужда от напъни и преструвки.\n3. Явно твоята компания мисли само за бързи коли, жени и пиене. Човек винаги живее в някакъв балон. Ако всички в твоето обкръжение говорят за коли и наркотици, то нормално е да смяташ, че всичко е прогнило.\nАз и моите приятели пък сме художници и музиканти. Голяма част от тях са и учители. Редовно си говорим за изкуство, кой какъв проект имал, кой как се справял с онлайн обучението и тн.\nНе съм забавен и идеалист както бях на 20г. малко ме поочука живота, но не съм и съвсем захабен и скучен.\nМожеби трябва да си смениш средата. Не всичко е толкова черно.\nБлагодаря ви! Чувствам се облекчен, че все пак не всеки втори срещнат е такъв задръстеняк. Явно аз нямам късмет, че предимно на такива се натъквам... Де да бяха и моите роднини(връстници) като вас, а не като тези... празни същества.\n5. Може би защото други хора не им влияят добре. Или животът ги е праснал. Аз винаги съм си бил темерут и никога не ми е било приятно да се събирам с много хора. Сега съм на 27 и това не се е променило.\nНо ако не броим това, има някои добри промени в мен. Възможно е да е защото рядко се събирам с хора и съм си останал себе си. Например като малък пиех мъничко алкохол от време на време; пробвах се да пуша; харесвах футбол и коли; вярвах в Бог, както и в рая и ада. Общо взето каквито са интересите на повечето хора. Явно от тях съм се учел. Даже тормозех животни за забавление, защото не знаех по-добре.\nСега съм пълна противоположност на гореизброеното. Обичам животните; мразя алкохол и цигари; не ме вълнуват нито коли, нито футбол; атеист съм. Даже не чувствам, че ми трябва шоьорска книжка. Мога да ходя цял ден пеша, но не искам да давам пари за шофьорски курсове, кола, гориво и разни други, защото всички имали и някой ми е казал, че е по-добре с кола.\nДруга моя промяна е, че вече не съм толкова емоционален пред хора и не приказвам с тях толкова, но пък е почти сигурно, че ако видя малко коте, ще се усмихна. Животните ме радват повече и са ми по-важни, отколкото хората. Даже съм разтървавал каращи се котки. Гледам да избягвам хора, които не биха ми повлияли добре. Лесно бих спрял да се занимавам с някой от познатите ми, ако преценя, че не мога да споделя с него или нея нещо, което ме тревожи и да получа адекватен отговор, ако изневерява на половинката си, и още по-важно - ако не се държи добре с животни. А дали мислиш, че съм задръстен, твоя си работа.\n6. Самият живот те превръща от безгрижно дете в скучен възрастен. Когато имаш сериозни проблеми вече не ти е до мечти. Тъжно е, но един ден и ти ще се промениш. Няма как цял живот да си безгрижен, а алкохолът, купони те и т. н. са опит да избягаш за малко от сивото ежедневие.


Какво представляват "водородните долини" и ще има ли в България такава за €15 милиарда - Money.bg\nПроекти свързани с производство на водород, които съчетават и изграждане на съответната инфраструктурата и използването му в даден регион, се появяват в цяла Европа. Затова трябва да се направи повече, за да се ускори тяхното развитие, смятат привържениците на горивото на бъдещето. Водородът, който може да бъде произведен от вода чрез електролиза, може да предложи алтернатива на традиционните горива.\nВодородът може да се използва директно като гориво или преработен в синтетични течни горива. А ако електролизата се захранва от възобновяеми енергийни източници (ВЕИ), нейното въздействие върху климата е неутрално.\nРазлични анализи показват, че с развитието на технологиите, само след 10 години ще бъдат постигнати и по-ниски цени на водорода от тези на днешните изкопаеми горива.\nИма малко над 20 проекта за водородни долини в Европа и още два във Великобритания, по данни от миналата година, пише Euractiv. Много от проектите се предвижда да са разположени около пристанища, по данни на съвместното предприятие "Горивни клетки и водород", което е публично-частно партньорство и изследва водородната технология.\nТези проекти целят да формират малки водородни възли, които биха могли да служат като стъпка към европейска водородна икономика.\n"Изключително важно е да осъзнаем, че за по-бързата и чиста декарбонизация на нашите икономики, водородът ще бъде един от основните елементи", казва Барт Бийбук, изпълнителен директор на FCH /JU.\nПартньорската инициатива публикува доклад за напредъка при изграждането на т.нар. водородни долини, който ги класифицира в три типа: малки, локализирани проекти, фокусирани върху мобилността; локализирани, но средно мащабни проекти, които засягат индустрията; много мащабни проекти, които са насочени към международен износ на водород.\n"Пейзажът" на водородната долина се разраства и все повече се ръководи от частния сектор", се казва в доклада. Там се посочва още, че "водородните долини ще се увеличат и развият значително през следващите години, както поради нарастващия брой проекти като цяло, както и защото обявените проекти нарастват по размер и сложност".\nВ Европа има най-високата концентрация в света на водородни долини, според Платформата на водородните долини, която споделя най-добрите практики и данни от 34 проекта в 19 страни по света. Засега Нидерландия се очертава като европейски лидер, тъй като предлага пет проекта за водородни долини на места като пристанището Ротердам, Амстердам и газовия регион Грьонинген.\nПазарът на водород, наричан "гориво на бъдещето", се разраства\nСамо четири проекти за водородни долини в световен мащаб са изпълнени изцяло, по данни от миналата година. В това число е и завършен проект в Дания, където водородът, произведен от вятърна енергия, балансира електроенергийната мрежа и се използва в транспорта и промишлеността.\nПо мнение на представители на водородната индустрия в Европа, политиците би трябвало да положат повече усилия, за да се реализират такива проекти.\n"Докладът на партньорската инициатива идентифицира няколко основни "бариери", които все още съществуват. Една от тях е получаването на подкрепа за публично финансиране, за да се обезпечат проектите. Втората е намирането на "чисти" водородни доставчици и подписването на дългосрочни договори, които да направят проектите рентабилни", подчертава Бийбук.\n"Трето, трябва да бъде осигурена технологична готовност на всички горивни клетки и приложения на водорода, които се изискват. И накрая, трябва да бъде създадена адекватна правна регулаторна подкрепа, например при стандартизацията и бързото одобрение на водородни проекти", обобщава Бийбук.\nЕвропа и водородните долини\nШарлот дьо Лоржерил от консултантска компания Sia Partners определи Германия като водеща страна в използването на водород в сферата на транспорта, Франция - при производството му, а Нидерландия вече има голяма газова инфраструктура, благодарение на находищата на природен газ.\nЕвропейският съюз се стреми да увеличи дела на водорода в енергийните си доставки от 2% през миналата година, на 12-14% до 2050 г. и насърчава сътрудничеството между държавите в тази посока.\nНапример френският петролен гигант Total и доставчикът на електроенергия Engie се обединиха, за да разработят най-голямата площадка за производство на "зелен" водород в страната.\nБългария също има планове относно водорода\nСравнително скоро стана известно, че има проект за peaлизaциятa нa водородна долина зa общо 15 млpд. eвpo зa пpoизвoдcтвo нa "зeлeн" вoдopoд в ĸoмплeĸca "Mapицa Изтoĸ". Инвecтициoннитe нaмepeния пpeдвиждaт cъвмecтнo финaнcиpaнe oт cтpaнa нa бизнeca нa cъздaвaнeтo нa cлънчeви мoщнocти зa пpoизвoдcтвo нa "зeлeн" вoдopoд, чacт oт ĸoйтo дa бъдe изнacян в чyжбинa. А дpyгa чacт ще бъдe пpeднaзнaчeнa зa бaлaнcиpaнe нa eнepгийнaтa cиcтeмa нa cтpaнaтa ни. Засега мащабният проект у нас е още в "зародиш".\n"България ще инвестира във водородни долини, но все още няма одобрение от ЕС", каза министърът на иновациите и растежа Даниел Лорер по време на форума "Бъдещето на водорода в България" в началото на юни.\nНовото гориво, т.е. водородът, съдържа в себе си обещанието, Европа да стане наистина независима относно енергийни източници. Министърът подчерта същевременно, че водородът крие много неизвестни, защото макар и да се знае колко е важен, то технологичната готовност за производството и използването му тепърва се разработва.\nИкономически новини / Макро / Икономика / Какво представляват "водородните долини" и ще има ли в България такава за €15 милиарда


Ние, врабчетата, страшно скърбим\nГубим необикновен българин. Който се ражда веднъж на 100 години. И ние сме имали честта да уцелим времето му. Мъдрост и чиста светлина излъчваха тревожните му очи на птица, трепетна и топла, любопитна и помнеща, знаеща и безпомощна. През последните години Радичков говореше с мълчанието си, обаждаше се само когато го попитат, пестеливо цедеше и без това обезценените думи на езика ни, в които понятия като добро, читаво, сърдечно, достойно, почтено сякаш съвсем изчезнаха и се настаниха други враждебни думи, чужди представи и противни понятия, които него лично не го плашеха, но го оскърбяваха до млъкване.\nСтранно е, че не записваше нищо, не водеше бележки, записки, дневници - всичко, което му трябваше, оставаше завинаги в живия кошер на съзнанието му. Но щом му потрябваше звън, събуждаше нужната, точна и безценна пчеличка. Не му додея да поправя правописните грешки на човечеството - най-дългото изречение, което Творецът е съчинил някога.\nНа мен винаги Радичков ми е приличал на Данте Алигиери. Но в подобрен вариант - странникът от страната на торлаците не поведе читателите си към рая, чистилището и ада, а отвърза балона на мечтата ни за свобода, направи опит за летене, направи опит да повдигне българина над себе си, да му помогне да се види от птичи поглед, да му отвори очите за небето и за другите съзвездия от другите човешки небеса над планетата. Публиката му се радваше и без да го разбира, защото усещаше, че й се лети, че Радичков й дава възможност да се самонадскочи, но не й бе съдено да го стори.\nСега, преди да положим в покойницата тялото му на врабец, няма как да не му кажем, че ние, врабчетата, скърбим, страшно скърбим, че страшно сме осиротели, завинаги осиротели в пустотата на града и селото, в които вече няма нито топли комини, нито трохи по первазите.


Възнаграждавайте екипа си – Блог на Калин Василев\nНяма какво да се залъгваме, екипите и отделните хора се мотивират от пари и награди. Внимателно планираната система в тази област може да много важен двигател за успеха. Създавайки програма за мотивиране и награждаване на своите подчинени, трябва да се уверите, че наблягате на групата (екипа), а не на индивидите в нея. Предлагайте награди не само в края на проекта, а и при постигане на по-важни цели по пътя към крайния резултат. Също така внимавайте кой да го връчи, бъдете вие или някои от висшият мениджмънт. Много по-добре ще се почувства човека, ако някои от ръководителите го похвали.\nИзползвайте креативна система за награждаване. Наред с парите съществуват и много други начини, за да наградите екипа си. Разберете какво други би било ценно за хората. Бъдете креативни, като наградите да отговарят на духа на екипа. Например обявете постиженията на екипа на среща на цялата организация или само пред висшият мениджмънт. Направете фирмено събитие като на него ангажирайте всеки един член на екипа ви да представи проекта. Нека съберат овациите на останалите колеги. Препоръчвайте членовете на вашия екип да станат консултанти на други екипи. Можете да напишете похвала в личното досие на всеки или благодарствено писмо за добре свършената работа. Дайте сили на екипа, като разширите свободата и правото на членовете на взимат решения.\nНай-важната награда, която може да дадете е постоянната позитивна обратна връзка. Отбелязвайте постиженията на екипа по време на срещите. Когато позитивната обратна връзка идва от източник извън екипа – писмо или похвала от доволен клиент, споделете славата с всички. В крайна сметка заслугата е тяхна. А когато вие самият получавате похвала, винаги благодарете на екипа си, защото без тях няма да сте в състояние да постигнете същите резултати.\nНе забравяйте, че не винаги парите са основният стимул и награда. Съществуват редица други възможности и се опитайте да ги реализирате!\nвъзнаграждаване на екипанаградаръководител проектуправление на екипиУправление на проекти\n0 Comments 1148\n« Живот без Интернет\nИмотен регистър »\nВодете дискусии с екипа си


Защо кучетата валят\nСъс сигурност повече от веднъж сте взели кучето си на разходка и изведнъж виждате, че то започва да се валя на земята или срещу тревата или срещу животински екскременти. Защо правят това? Има различни причини, които могат да накарат животното да се преобърне над земята в определени случаи и в тази статия ще открием най-честите, така че да знаете малко по-добре поведението на вашето куче. Продължавайте да четете тази статия и ще знаете защо кучетата валят .\nДокладвайте, че са отишли на лов\nНе трябва да забравяме, че кучетата са потомци на вълци, диви животни, които живеят на свобода в горите и трябва да съберат всичките си инстинкти, за да оцелеят в природата. Така че, въпреки че кучетата живеят тихо в нашата къща, истината е, че те са кодифицирали в генетиката серия от поведения, като наплитане на места, които миришат поразително, за да посочат останалата част от стадото, лов.\nМиризмата, която те получават в тялото си, когато се разтриват върху екскременти, например, е миризма, която показва, че те са отишли да ловуват и поради тази причина състоянието им се променя и те стоят като някой важен в стадото си. Това, което се случва, е, че в момента неговият пакет е нас, човешките хора, и ние не приключваме разбирането на неговата природа. Ето защо, най-обичайното е да ги мразят, когато се валят, за да не се опитват да го правят отново, но ние вървим срещу техните най-инстинкти от предците и ще бъде много трудно да променим това поведение.\nСкрий миризмата си\nСледващата причина, поради която да се търсят кучешки валежи в неговата генетика, тъй като вълците са също животински животни, които трябва да оцелеят в дивата природа и да се опитат да получат храна, без да се наранят. За да постигнат това, вълците са склонни да се намазват в изпражненията, за да прикриват естествената си миризма и по този начин да не бъдат открити от тяхната плячка; Това е ловна техника.\nВ този смисъл, кучетата също действат по този начин и често се валят в земята за един и същ лов на инстинкт, въпреки че вече не го използват за хранене. Този инстинкт може да се види в нашето животно, когато преследва гълъби, когато тя върви зад котките или когато следва топки, които хвърляме в нея, колкото и да сме го укротили, тя все още има вродени характеристики.\nТака че, както ловецът притъпява или крие аромата си, за да заблуди плячка, така правят и вълците и по подразбиране кучетата. Така че, ако животното го прави, не викайте и не го удряйте, защото единственото, което следва, са неговите естествени модели на поведение и едва ли ще можете да ги модифицирате.\nДухове по кожата\nДруга причина, поради която кучешки дръжки може да бъде, защото го прави, защото се чувства сърбеж или сърбеж по кожата ви . Преди всичко това ще забележите, защото се възползвате от всякаква повърхност, за да облекчите дискомфорта и по този начин не само ще се валя на изпражненията, но и ще го направи на тревата, на грубите етажи и така нататък.\nТака че, ако откриете, че животното обикновено повтаря този модел навсякъде, то може да се дължи на това, че се чувства сърбеж в тялото и единственият начин да ги облекчите е да отидете на ветеринарен лекар, за да изследвате и да посочите какво може да се случи. Съществуват условия като дерматит или паразити като кърлежи, които могат да накарат кучето да се почувства силно сърбеж.\nСъщо така не забравяйте, че ако кучето има дълга козина, препоръчително е да избършете два пъти седмично, за да отстраните мъртвите клетки на кожата и да ги предпазите от сърбеж.\nМакар и не винаги, причините, поради които животните се гмурват в земята, са свързани с генетични или здравни причини. В много случаи животното е единственото нещо, което се преструва, че е да изрази своето щастие и щастие, давайки салто на земята, поради тази причина, винаги го прави, когато го вземеш за разходка и едва ли ще го направи, когато е в къщата.\nТова, което той иска, е да ви каже, че е щастлив, че иска да се забавлява и да играе, така че слезте на работа и се пригответе да се забавлявате с най-добрия си приятел. Също така може да бъде метод за разтягане или отпускане, защото ако вземете цял ден у дома, преди да бягате, ще отпуснете мускулите и ще ги разтегнете, за да започнете да играете.\nЗа да се отървете от миризмата\nМного пъти, когато къпаме кучето си или го ухажваме, обикновено използваме хигиенни продукти, които имат специфична миризма, но въпреки че ни е приятно, истината е, че за кучето е неудобно, защото не се разпознава с този аромат. и иска да го отнеме с всички средства.\nНе забравяйте, че миризмата на кучета е свръхчувствителна и това е един от най-използваните инструменти за ориентиране, така че ако прикрием естествената им миризма с колонии или силни миризми, единственото, което правим, е да обърка животното, като не се чувства комфортно. Следователно, когато се валяш, единственото, което искат, е да премахне този аромат и да възстанови естествения си парфюм.\nНие предлагаме друго съдържание, свързано с поведението на кучето, за да се запознаете с най-добрия си приятел. Препоръчваме ви да четете статии, като например защо кучетата лижат, защо кучето ми трепери или защо кучетата ядат трева.


Велинград със сертификат Meeting destination - Велинград - Новини и актуална информация www.vip-velingrad.com\nВ продължение на 4 дни екип на агенция за маркетинг и събития от Словения направи обстоен анализ на туристическа дестинация Велинград. Те посетиха високозвездните хотели, разполагащи с конферентни зали, и се запознаха с условията за провеждане на конгреси и конференции в тях. Акцент по време на престоя бяха и културните и исторически забележителности на региона, както и възможностите за развлечения и атракциите.\nОснователят и собственик на агенцията г-н Горазд Чад представи своя анализ на дестинацията пред представители на общинското ръководство, СХР „Велинград и Западни Родопи” и медиите и връчи на зам.-кмета на община Велинград г-н Атанас Палигоров сертификат „Meeting destination”.\nГ-н Палигоров благодари на „Сдружение на хотелиери и ресторнтьори – Велинград и Западни Родопи“ за инициативата за сертифициране на Велинград, която бе осъществена съвместно с общината.\nПрез следващите дни най-голямата интернет платформа за MICE-туризъм в Югоизточна Европа Congress-magazine, на която г-н Чад е собственик, ще публикува специално подготвена информация и видео за хотелите и забележителностите на Велинград.\nCategories: Велинград, Туризъм


Бизнес статии: Законно ли е регистрирането на домейн с чужда търговска марка в него? - Интернет бизнес, предприемачество, бизнес идеи, статии, истории. Forex\nJuly 18 2018 11:41:29\nЕдно скорошно решение на деветия апелативен съд в САЩ, премахна известно объркване относно това дали регистрацията на име на домейн, може представлява нарушение на търговска марка или не. В делото "GoPets" ООД срещу "Hise", на 22 септември 2011 г., се определи от същия този съд, че просто регистрирането на име на домейн, без по-нататъшно развитие, не представлява нарушение на търговска марка по закона за защита на търговските марки в САЩ. Въпреки това, ако домейнът е регистриран недобросъвестно, то може да бъде нарушен друг закон, а именно закона (ACPA) - закон за защита на потребителите в кибер пространството - (Anti-Cybersquatting Consumer Protection).\nСъдът разгледа в две направления делото с цел постигане на техния синхрон.\nПърво, Съдът отсъди по Lanham Act - закон, който урежда търговските марки в САЩ. По силата на Lanham Act, Съдът констатира, че самото регистриране на име на домейна не представлява марка на услуга или нарушаване на търговска марка, дори ако името на домейна е сходно с търговската марка. Ако текст или изображения са били поставени на уеб страницата, така че да предизвикали объркване дали притежателят на търговската марка контролира уебсайта или не, това e можело да бъде нарушение на закона Lanham Act. Такива обаче е нямало.\nПо силата на Lanham Act, просто регистриране на домейн име не може да представлява нарушение на търговска марка. Въпреки това, ако името на домейна е идентично или объркващо подобно на съществуваща и регистрирана търговска марка, това може да бъде нарушение на ACPA (Закон за защита на потребителите в кибер пространството). Има четири елемента, които трябва да бъдат изпълнени, за да може ищецът да докаже нарушение на ACPA:\n(1) Самата регистрация на име на домейн\n(2) името на домейна трябва да бъде идентично или объркващо подобно на запазената търговска марка\n(3) търговската марка трябва да бъде валидна на територията на страната в момента на регистрирането на името на домейна\n(4) регистрацията трябва да бъде злонамерена – с цел да се извлекат търговски и/или други ползи, чрез търговската марка.\nВ конкретния случай GoPets ООД срещу Hise, GoPets иска да закупи домейна gopets.com от компанията Hise. Докато Hise обмисля продажбата на домейна, те регистрират редица други подобни имена на домейни, които са много сходни с gopets.com, като gopetsite.com, gopets.mobi, gopets.name, gopet.org, и множество други. Съдът установи, че първите три фактора на ACPA са лесно доказуеми. „GoPets” е била валидна търговска марка, когато тези домейни са били регистрирани.\nПоради това, Съдът трябваше да се определи дали тези домейни са регистрирани недобросъвестно, или с други думи, "дали регистрацията на домейните е била предназначен за постигане на" търговска печалба "от объркване на потребителите. Съдът установи, че имената са в действителност, регистрирани злонамерено, и по този начин е нарушен Закона за защита на потребителите в кибер пространството. Hise беше осъдена да плати по $1000 за всяко от нарушенията – всяко от имената на домейни в рамките на ACPA.\nВажно е да се знае, че Lanham Act и ACPA са две отделни и различни правни направления, които могат да бъдат противоречиви в някои отношения. Във всяко от тях са регламентирани две различни неща - Lanham Act e закон, който урежда търговски марки, а ACPA регулира домейн имената.Търговските марки и домейн имена често се припокриват, затова съдът разгледа и в двете направления делото. Понеже Hise не са нарушили Lanham Act, като са регистрирали подобни имена на домейни, но са нарушили ACPA.\nЗа тези закони трябва да помисли всеки, който желае да регистрира или купи домейн име/на съдържащи или наподобяващи имена на търговски марки в тях.\nПубликувано от theboss на December 06 2011 17:13:33 · 0 Коментари · 6381 Прочитания ·\nReleased as free software without warranties under GNU Affero GPL v3. 3,660,892 уникални посещения


Зрителите на „Мастършеф“ не вярват, че Ивайло заслужава кулинарната титла - poznanieto.bg\nЗрителите на „Мастършеф“ не вярват, че Ивайло заслужава кулинарната титла\nКоментарите на публиката сочат за фаворит претендентът от Пловдив Димитър Тончев\nСкандал и съмнения за машинации помрачиха финала на едно от най-позитивните тв предавания в родния ефир – „Мастършеф“ по Би Ти Ви, пишат razkritia.com. Зрителите на кулинарното шоу масово се бунтуват срещу избора на журито за победител.\nМиналата неделя стана ясно, че това е Ивайло Спасов от Кърджали.\nОгромната част от феновете обаче са убедени, че той не заслужава наградата и че истинският победител е 20-годишният Димитър Тончев от Пловдив.\nОще след като стана ясно, че Митко отпада, те заляха с критика официалните страници на шоуто във всички възможни канали. „Писна ми от нагласени истории. Бре, тази Виолина много задобря изведнъж“, „Плюхте си на имената и на професионализма. Толкова е абсурдно, че чак ми иде да ревна от яд“.\n„Съжалявам, че гледах този сезон. Съжалявам и че се възхищавах на всеки един от вас. Уважаемо жури, няма такъв резил!“, „Димитър е гений, а вие избрахте Ивайло“, „Как може хора, които допреди 2-3 седмици не могат да направят елементарни неща, изведнъж на финала – уау – блесват с някакви извънземни умения и идеи?“, „Гасете телевизорите. Между лигла и позьор финал не ми се гледа“.\nТова е много малка част от зрителските критики, които се изсипаха върху предаването и неговото жури.\nЗа първи път в историята на българския „Мастършеф“ финалът на актуалния сезон се излъчва след като вече са започнали снимките за новия. Силвена Роу от журито на шоуто съобщи преди дни, че с колегите ѝ Петър Михалчев и Андре Токев вече избират участниците за догодина. По информация на „Уикенд“ новият сезон, който ще бъде седми поред в България, ще тръгне от февруари.\n← Датата 13 декември в световната история\nКобрата се разхожда в Лондон в отлично настроение →


[ОФИЦИАЛЕН] DataKit iPhone Cleaner за изтриване на данни - Изтриване на iPhone данни и премахване на поверителността\nDataKit iPhone Cleaner за почистване на данни\nОсвободете iOS устройство с едно щракване.\nИзтриване на всички данни - Премахване на нежелани файлове и временни файлове, за да ускорите iOS устройството.\nМожете да изберете кой тип данни искате да изтриете.\nИзтрийте личната информация, за да ви предпази.\nКомпресирайте снимки, за да освободите повече място за съхранение.\nМахни го сега Спечели изтегляне Изтегляне на Mac Вземете безплатна пробна версия по имейл за по-късно изтегляне на компютъра\nИзтрийте всички лични данни, за да се защитите\nНие съхраняваме нашата банкова информация, акаунт за вход, имейли, контакти и дори отпечатъци от пръсти на iPhone. Когато искате да го изхвърлите или да го продадете на други, със сигурност трябва да изтриете всички неща, които са частни, чрез фабрично нулиране на вашия iPhone, докато с инструмент за възстановяване на трети страни изтритите данни могат да бъдат възстановени, което очевидно ще ви създаде проблеми. Следователно, трябва да сте сигурни, че тези, които сте изтрили, не могат да бъдат възстановени. За да направите това, имате нужда от iPhone Data Cleaner, за да изчистите кеш на телефона, да освободите място за съхранение и да изтриете всички данни на телефона си. И тогава вие сте свободни от потенциални престъпници, които получават вашата лична информация.\nИзтрийте всичко на iPhone\nМожете да изтриете и премахвате всички данни на вашия iPhone, включително контакти, съобщения, история на обажданията, бележки, снимки, календар, напомняне, отметка на сафари и други. Едно щракване и вашият iPhone ще се върне към деня, когато разопаковате кутията. Ако просто искате да изтриете някои типове данни, можете да ги изберете, за да изтриете и запазите останалите в iPhone.\nПочистете кеша и ускорете вашия iPhone / iPad\nНежелани файлове, временни файлове, кеш на приложенията (изображения, информация от регистрационни файлове), уеб кеш, бисквитки и други данни ще заемат огромно пространство на вашата вътрешна памет на iPhone / iPad, което със сигурност ще забави вашия iPhone / iPad. Използвайте iPhone Data Cleaner, можете:\nИзтрийте всички кешове на приложения, кешове на уебсайтове, бисквитки с едно щракване.\nИзтрийте големи файлове, нежелани файлове и генерирани от системата кешове.\nУскорете вашия iPhone / iPad и направете устройството си бързо и гладко.\nКомпресирайте качествата на снимките без загуба\nТова трябва да е снимка, която заема най-много място на нашия iPhone, особено за тези, които харесват iPhone фотографски. За да спестите повече място за по-нататъшно използване, трябва да прехвърлите снимки от iPhone / iPad на компютър, по който можете да получите достъп до тях свободно. С iPhone Data Cleaner можете:\nЕкспортирайте снимки в компютър за съхранение или резервно копие.\nКомпресирайте снимки без загуба в iPhone, за да спестите повече място на iOS устройство.\nНай-доброто iPhone Cleaner за Windows и Mac\nИзтрийте данни на iPhone, iPad веднага!\niPhone Data Cleaner премахва трайно данните за поверителност от iPhone, iPad и iPod и прави тези данни невъзстановими чрез замяна на данни с безсмислен низ.\nАко вашият iPhone няма достатъчно място за съхранение, не успява да обнови iOS поради ниското пространство или просто замръзне, когато използвате, винаги можете да освободите място с този инструмент.\nТова е цялостно устройство за почистване на данни за iPhone, изтриване на всички данни, изтриване на изтрити файлове, изтриване на лични данни, ускоряване на iPhone, компресиране на снимка или експортиране на снимка в компютър.\nКак да изтриете Facebook съобщения на iPhone, Android или Chrome\nКак да изтриете WhatsApp съобщение от iPhone и Android\nКак да изтриете отметките на iPhone, Android и Chrome\nРезервно копие на iPhone / iPad данни на компютър и възстановяване на данни от архивирането по-късно с iOS Data Backup & Restore.\nПредназначена за фиксиране на нормални, замразени или тухлени iPhone до нормално. Отървете се от режим на възстановяване, DFU режим или червен / черен / бял / син екран.


Лавата от вулкана Кумбре Виеха опустошава Ла Палма (видео от дрон) - 24plovdiv.bg\nhttps://www.24plovdiv.bg/novini/article/10301168 Лавата от вулкана Кумбре Виеха опустошава Ла Палма (видео от дрон) Лавата от вулкана Кумбре Виеха опустошава Ла Палма (видео от дрон) 24 часа онлайн www.24plovdiv.bg\n18.10.2021 22:33; 24 часа онлайн\nКумбре Виеха бълва лава\nВулканът Кумбре Виеха, който изригва вече повече от месец, успява да опустоши Ла Палма.\nИзригването на вулкана на острова с 85 000 жители доведе до сериозни щети и предизвика евакуацията на над 7000 души. Унищожени са над 1800 сгради, както и 736 хектара. Вулканът не дава признаци на успокоение.


Диета според зодията / IvaiAz / Моето дете Блог\nБлогът на IvaiAz Спорт и диети\nОвните сами могат да си съставят подходящата диета, като съберат в нея само храните, които обичат. Но така да си направят сметката, че ежедневно чрез храната и напитките да поглъщат не повече от 1250-1500 калории. Овните трябва да консумират продукти с ниско съдържание на захари мазнини. Най-подходящият спорт за тях са бойните изкуства, тай бо.\nТелците трябва да спрат да се тъпчат с шоколад и десерти. Трябва да забравят сладкото за известно време. Но ако не могат да забравят сладкото то поне трябва да го ограничат наполовина. Диетата им трябва да съдържа храни с ниско съдържание на мазнини. Най-добре е да пируват със сладкиши веднъж в седмицата. През останалите 6 дни никакво сладко! За Телците движението е жизнено важно. Разходки на чист въздух и в планината са направо балсам за тялото и душата им. Препоръчително е поне веднъж в седмицата да правят излет в извън града. Аеробика, бягане, спортно ходене, спортни танци са спортове, които ще ги накарат да се чувстват добре и удовлетворени.\nВсяка диета в един момент се оказва скучна за Близнаците. Затова по-добре да напълнят хладилника с разнообразни, но нискокалорични продукти – нискомаслено кисело мляко, зеленчуци, плодове, риба. Трябва да се стремят всеки ден да приемат не повече от 1500 калории. Препоръчително е разделното хранене. Хубаво е по един път в седмицата да си определят по един плодов и рибен ден. Най–подходящи за тях са танците или тренировките във фитнес зала. Важно е всеки път да опитват различно спортно занимание, за да им е интересно и забавно.\nНа Раците са нужни не повече от 1500 калории на ден. Те трябва да приемат здравословни храни, но с ниско съдържание на мазнини – мюсли, риба. Пържените храни са противопоказни за тях. По-добре е да наблегнат на задушените и печените храни. Тъй като харесват всичко свързано с водата, водните спортове са тяхната стихия. Подходящи спортове за тях са плуване, ветроходство, сърфинг и др.\nАко могат да се справят с вълчия си апетит и наблегнат на по-здравословното хранене, няма да им е нужна строга диета. Пикантните храни и алкохола не са здравословни за Лъвовете. По добре да консумират много плодове – киви, авокадо и всякакви цитрусови плодове. Подходящо за тях е един път в седмицата да си съставят график за плодов ден. Относно спорта истинско удоволствие биха им доставили онези спортове, които съчетават полезното с приятното – ски, фигурно пързаляне, танци, тенис, сърфинг.\nВ никакъв случай Девите да не посягат към тлъстите и мазни храни. За тях полезни са суровите продукти. Трябват да включат в диетата си пречистващи храни като мюсли, сухи или сушени плодове, пълнозърнест хляб. Тези храни ще им помогнат да натрупат енергия. На Девите се препоръчва индивидуална програма за спортуване. Добре е да съчетаят спортните упражнения с подходяща дихателна програма.\nНа Везните не им представлява трудност да пазят диети. За тях подходящо е разделното хранене или разтоварващите плодови и зеленчукови дни. Дневната им дажба не бива да превишава 1500 калории, а храната им трябва да съдържа всички необходими елементи. Не бива да се изкушават да хапват нещичко между обяда и вечерята. Трябва да се откажат от бургерите, пиците и сандвичите. За тях подходящ спорт е йога, каланетика, пилатес.\nСкорпионите имат желязна воля и затова биха издържали всякакъв вид диети. Първоначално трябва да ограничат мазните храни. Трябва да приемат не повече от 1500 калории на ден. Така по-бързо ще смъкнат няколко килограма и това ще ги зареди с енергия. Не бива да ядат нощем, късно вечер или когато са стресирани. Подходящи спортове за тях са танци, стречинг, бягане.\nСтрелците не бива да приемат повече от 1500 калории на ден. Трябва да ограничат бирата, кафето и алкохола. За тях е подходящо здравословното разделно хранене. Препоръчително е да спортуват тенис, волейбол и баскетбол.\nКозирогът трябва да поиска силно да намали теглото си, за да започне каквато и да било диета. Те постигат успехи само ако са желязно мотивирани. Успеха за постигане на желаната фигура им е гарантиран само чрез стриктно контролиране на приеманата от тях храна. За тях подходящо е вегетарианството. Трябва да се стараят да не консумират храна след 19.00 часа. Подходящи спортове за тях са фитнес, бягане, плуване и фигурно пързаляне.\nВодолеите трябва да се стремят в своята диета да не надхвърлят 1250 калории на ден. Препоръчително е да консумират от любимите си плодове и зеленчуци. Не се препоръчва да хапват сладкиши, които са голямо изкушение за тях. За тях идеални спортове са да карат ролкови кънки или скейтборд. Зимните спортове също са подходящи за тях.\nЧувствителните и артистични Риби по натура обичат да отслабват по книга. Те ежедневно трябва да включват в менюто си пълнозърнест хляб, ориз, картофи, плодове и зеленчуци, прясно и кисело мляко, сирене. За тях най-подходящи са танците, плуване и фитнес.\nпрочетена 416 пъти, коментари 0, Актуализирана на 13.07.2010 г. в 21:33 ч.


Alfa Romeo отложи следващия си голям модел | Dnes.bg Новини\nПремиерата му е насрочена едва за 2021 година\n19 сеп 2017 14:00, Красимир Ангелов\nСледващият модел на Alfa Romeo – седан, който ще е по-голям от Giulia, ще се забави и ще излезе вероятно до 2021 година, съобщи Automotive News.\nТака дебютът му ще бъде след планираните освежавания на новите предложения на италианците – Giulia и кросоувърът Stelvio.\nПо-големият седан трябва да е пряк пазарен конкурент на 5-ата серия на BMW, E-класата на Mercedes и Audi A6. Възможно е и по-сериозно отлагане на дебюта му, тъй като в Alfa Romeo залагат много на успехите на Giulia както в Европа, така и в Щатите. За момента обаче Guilia не оправдава надеждите на шефовете на FCA за ръст на продажбите.\nВ Щатите това донякъде се дължи на продължаващия отлив на клиентите от традиционните седани, като все повече купувачи избират кросоувъри и SUV модели. Тази тенденция е налице и в Европа, както в компактния, така и в средния клас.\nМного е вероятно в Alfa Romeo да заложат повече на Stelvio, който дебютира в началото на втората половина на годината и намира радушен пример сред почитателите на елегантния италиански дизайн и темперамента на автомобилите на Alfa Romeo.\nОще по темата: Alfa Romeoседан\nновите алфи джулия и нагоре са със задно предаване.\nВашите мнения , дадени въз основа на наблюдения и опит с 15-год. милионници, не са от най-миродавните.\nВ статията са прави, нито фиат, нито алфа или ланчия имат SUV, с който да конкурират моделите на Рено и Киа, с едно 4х4 за 100к , не става.\nДа пуснат един SUV на базата на Tipo за 12-14 хил € и ще са в играта.\nCros Panda 4х4 е много яка машинка, но плебса предпочита да си дава парите за напудрени модели без да го интересува , че в основата си нямат нищо забележитело\nИмах за кратко Алфа Ромео 155 2.0ТС, страхотна кола! Винаги се заглеждам след тези коли\nХаресвам двуместните им купета. Имат дух !\nImpreza Sti WRX преди 1 година\nАлфа Умрело , друго няма какво да се каже.\nКоли на предно предаване не са коли (като изключим някой друг техен модел)\nАко има и такива като вас кой да ги отложи ще е най добре пернишки нинджи с тъпи голфове и от коли неразбирате\nАко има кой и как да отложи Алфа, Фиат и другите италиански "автомобили" като цяло :)\nИма - Голф 2\nНяма по-добра кола от голф 3 !!!


Одисей стартира с три дни премиера\n27 Февруари 2019\tкоментара Паулина ГЕГОВА;\nПредишна статия Състоя се премиерата на книгата Чучело на Александър Байтошев\nСледваща статия Андрея-Славимир Мирчев за развитието на един млад оперен певец\nЗа първи път в културен проект си подават ръка толкова много общински и държавни институции\nМузикантът Янис Пантазис ще пътува от Гърция за всяко представление, за да свири на живо\nДойде дългоочакваният ден за пловдивската театрална гилдия и публика. Тази вечер, след повече от четири тежки работни месеца, ще се състои премиерата на Драматичен театър Пловдив „Одисей“ – историята за пътуващия човек. Още преди да излезе на бял свят, „Одисей“ се записа в историята на театъра като най-мащабният спектакъл, правен някога под тепетата. С повече от 40 човека на сцена и още толкова отзад, за да движат механизма на декора, постановката се превръща в двулицева – действието се развива с еднаква сила както пред, така и зад кулисите.\nНе случайно артистичният директор на Фондация „Пловдив 2019“ определи спектакъла като облика на Пловдив Европейска столица на културата, който успя да съюзи за първи път няколко отделни звена на общинските и държавни институции да работят заедно, ръка за ръка.\n“Одисей“ е проект, с който проверихме нашите възможности, капацитета, ентусиазма на Драматичен театър. В него взеха участие над 250 човека, които дадоха част от себе си за осъществяването на тази мечта. От портиера до последния сценичен работник. От много години не съм се чувствал толкова удовлетворен, защото доказахме, че е възможно да преодолеем тези моменти. Доказахме, че всички заедно сме способни, защото една мечта става голяма и истинска, когато се осъществи от много хора. Благодаря на нашите партньори от Общината, Фондация "Пловдив 2019" и, разбира се, на КЦМ 2000 ГРУП, които за пореден път ни подкрепят.“, сподели за медиите директорът на театъра Кръстю Кръстев.\nА ето го и целия екип, който стои зад това сценично постижение – Александър Секулов - автор, Диана Добрева - режисьор, Мира Каланова – сценография и костюми, Валери Кьорленски – логистика, Петя Диманова - музика, Деян Георгиев - хореография, Янис Пантазис – майстор на инструментите и музикант, Петко Танчев – видео дизайн, Габриела Кърджилова – асистент-сценограф, Явор Димитров – дизайн и Георги Вачев – фотограф, плакат. Всички те получиха помощ по време на уъркшопите от професор доктор на филологическите науки Клео Протохристова, доцент Николай Гочев и заместник-художествен директор на Гръцкия национален театър в Атина Тео Абазис. И, не на последно място, невероятната трупа, както и младите кадри, отсети след труден и продължителен подбор.\nАмбициите на екипа не спират до Пловдив, нито до България. Основна цел е спектакълът да излезе извън границата на Родината и ад завладее европейските сцени и фестивали.\nВече се обсъждат участия в Националния театър в Атина и фестивала в Сибиу, Румъния.\nИнтересни елементи в постановката има много, но ще споменем някои от тях. Като факта, че Янис Пантазис, който е създал не един музикален инструмент за нея по образец на старогръцката митология, ще пътува от Гърция за всяко представление, за да свири на живо. Както и специалната подредба на столове, в една от сцените, чийто краен ред изписват Итака на гръцки. Или, че ще видим над 90 различни костюма върху актьорите. Или, че това е третият, финален вариант на текста, който е съвкупност от труда на Александър Секулов и Диана Добрева.\n„Ако искаме да се надскачаме и предизвикваме себе си, това е пътят. За първи път се виждат огромните и напълно неподозирани възможности на творческата и финансова колаборация между Общината и културните институции. Мисля, че тепърва, усвоявайки този урок, ще можем да работим заедно. И не визирам само Драматичен театър Пловдив, а също Кукления театър и Операта. С финансовия ресурс на Общината и с опита на културните институции, Пловдив може да произвежда абсолютно оригинални културни продукти, които да правят силно впечатление в държавата и в Европа“ , допълни драматургът Сашо Секулов.\nА ние с трепет очакваме вечерта, за да станем свидетели на нещо зрелищно, с надеждата да си тръгнем горди и изпълнени с възхищение към собствените ни творци.\nСпектакълът "Одисей" е част от програмата на Европейска столица на културата и се осъществява благодарение на Драматичен театър Пловдив, Фондация "Пловдив 2019", КЦМ 2000 ГРУП и Община Пловдив.\nНачалото на "Одисей" и как Драмата разпъна платната може да видите ТУК\nПовече за цялата организация на представлението може да видите ТУК\nтагове: постановка, театър, култура, одисей, драматичен театър, секулов, кцм 2000, пловдив, гърция, атина